এসবিএসি ২০১৫ এর দিনব্যাপী অনুষ্ঠানমালাতে পাঁচটি গুরুত্বপূর্ণ অংশ ছিলো। প্রথমটি প্যানেল আলোচনা, যেখানে ভবিষ্যত প্রজন্মের মনে সামাজিক ব্যবসার ধারণা তৈরীতে সামাজিক ব্যবসা প্রসারে একাডিমিয়ার ভূমিকা নিয়ে আলোচনা করা হয়। সম্মেলনের বিষয়বস্তু নিয়ে আরো একটি গোলটেবিল আলোচনা অনুষ্ঠিত হয়। সামাজিক ব্যবসার ব্যাপ্তি, প্রসার এবং গভীরতা ভালোভাবে অনুধাবনে শিক্ষাবিদ, চিন্তাবিদ ও উদ্যোক্তাদের মধ্যে সংলাপ অনুষ্ঠিত হয়। শিক্ষাবিদ এবং গবেষকদের উৎসাহিত করতে এসবিএসি ২০১৫ তে একটি বড় আয়োজন ছিল তরুণ শিক্ষকদের মধ্যে রিসার্চ পেপার প্রতিযোগিতা। যেখানে অংশগ্রহণকারী বিভিন্ন বিশ্ববিদ্যালয়ের শিক্ষক হতে সেরা তিনজনকে ১ম, ২য় ও তয় পুরস্কার প্রদান করা হয়। ১ম পুরস্কার পান ইস্টার্ন বিশ্ববিদ্যালয়ের মিস. পারিসা ইসলাম , ২য় পুরস্কার পান নর্থ সাউথ বিশ্ববিদ্যালয়ের জনাব সাদ মো: মারুফ হোসেন এবং ৩য় পুরস্কার পান ইউল্যাব এর জনাব নিয়াজ এম পাটওয়ারী।